U odgojnoj skupini Ribice ožujak bio je prožet raznim aktivnostima kroz koje smo obilježili važne dane u mjesecu. Najvažniji za nas bio je Dan očeva kojem smo posvetili cijeli tjedan. Kroz tjedan smo pjevali pjesmicu “Moj dragi tata” i recitirali recitaciju “Tata”, učili imena naših očeva, izradili plakat s likovima očeva te izradili čestitke za naše drage tate. Razveselio nas je i dolazak proljeća te smo ga dočekali s pjesmicama o leptirima, slikanjem na temu leptira, čitanjem priča i igranjem igara s tom temom. Obilježili smo i tjedan umjetnika te zajedno s ostalim skupinama izradili sliku.